Author: MOF

Η πρόληψη και η έγκαιρη ανίχνευση είναι η καλύτερη θεραπεία
Στο Πρόγραμμα που παρέχεται ΔΩΡΕΑΝ, δικαίωμα συμμετοχής έχουν οι γυναίκες ηλικίας από 50—69 ετών
Τα αποτελέσματα της μαστογραφίας σας θα αξιολογηθούν από δύο ειδικούς ιατρούς και θα ειδοποιηθείτε γραπτώς ή τηλεφωνικώς εντός 2—3 εβδομάδων από την ημέρα που διενεργήθηκε η μαστογραφία. Σε περίπτωση που δεν ειδοποιηθείτε εντός αυτού του χρονικού διαστήματος, παρακαλώ όπως επικοινωνήσετε με το Κέντρο όπου έγινε η μαστογραφία σας.

ΚΕΝΤΡΟ ΜΑΣΤΟΓΡΑΦΙΑΣ ΛΕΥΚΩΣΙΑΣ
Κέντρο Υγείας Αγλαντζιάς
Τηλ. Επικοινωνίας: 22 444 460
Ώρες Λειτουργίας: 7.30πμ - 2.30μμ
ΚΕΝΤΡΟ ΜΑΣΤΟΓΡΑΦΙΑΣ ΛΕΜΕΣΟΥ
Παλαιό Νοσοκομείο Λεμεσού
Τηλ. Επικοινωνίας: 25 305 124
Ώρες Λειτουργίας: 7.30πμ - 2.30μμ
ΚΕΝΤΡΟ ΜΑΣΤΟΓΡΑΦΙΑΣ ΛΑΡΝΑΚΑΣ
Γενικό Νοσοκομείο Λάρνακας
Τηλ. Επικοινωνίας: 24 625 124
Ώρες Λειτουργίας: 7.30πμ - 2.30μμ
ΚΕΝΤΡΟ ΜΑΣΤΟΓΡΑΦΙΑΣ ΑΜΜΟΧΩΣΤΟΥ
Γενικό Νοσοκομείο Αμμοχώστου
Τηλ. Επικοινωνίας: 23 200 166
Ώρες Λειτουργίας: 7.30πμ - 2.30μμ
ΚΕΝΤΡΟ ΜΑΣΤΟΓΡΑΦΙΑΣ ΠΑΦΟΥ
Γενικό Νοσοκομείο Πάφου
Τηλ. Επικοινωνίας: 26 803 225
Ώρες Λειτουργίας: 3.30μμ - 5.30μμ
(Δευτέρα—Παρασκευή) και 9.00πμ—1.00μμ (Σάββατο)

ΥΠΟΥΡΓΕΙΟ ΥΓΕΙΑΣ
EUROPA DONNA ΚΥΠΡΟΥ

Όσα πρέπει να γνωρίζεις…….

ΥΠΟΥΡΓΕΙΟ ΥΓΕΙΑΣ
EUROPA DONNA ΚΥΠΡΟΥ

Τηλ. Επικοινωνίας: 22 444 460
ΚΕΝΤΡΟ ΥΓΕΙΑΣ ΑΓΛΑΝΤΖΙΑΣ
κε

Η ΕΓΚΑΙΡΗ ΔΙΑΓΝΩΣΗ ΜΠΟΡΕΙ ΝΑ ΣΩΣΕΙ ΖΩΕΣ

Τι είναι ο Μαστογραφικός Έλεγχος και γιατί γίνεται;
Ο μαστογραφικός έλεγχος είναι μια συγκεκριμένη εξέταση ακτινογραφίας του γυναικείου μαστού που διαρκεί περίπου 20 λεπτά. Σκοπός της εξέτασης είναι η όσο το δυνατόν έγκαιρη και πρώιμη διάγνωση τυχόν καρκίνου του μαστού, έτσι ώστε να είναι δυνατή η εφαρμογή αποτελεσματικότερης θεραπείας. Παραμένει σε σας να αποφασίσετε αν θα προσέλθετε για μαστογραφία εφόσον κληθείτε, όμως συνιστάται να το πράξετε.
Πού απευθύνεται το Πρόγραμμα ;
Το Πρόγραμμα απευθύνεται σε γυναίκες κατόχους κυπριακής πολιτικής ταυτότητας ηλικίας 50—69 χρονών και παρέχεται ΔΩΡΕΑΝ. Επαναλαμβάνεται κάθε δύο χρόνια. Στα πλαίσια του Προγράμματος παρέχεται δωρεάν σε όλες τις δικαιούχους η διενέργεια μαστογραφίας μόνο. Αν απαιτηθεί πρόσθετη εξέταση/ θεραπεία, είναι δική σας η απόφαση για το αν θα απευθυνθείτε στις κρατικές υπηρεσίες υγείας ή στον ιδιωτικό τομέα.
Γιατί πρέπει να αποφασίσετε να προσέλθετε για μαστογραφία
Η εξέταση των μαστών σώζει μεγάλο αριθμό γυναικών κάθε χρόνο παγκόσμια.
Οι περισσότερες μορφές καρκίνου ανιχνεύονται στα πρώτα στάδια, οπότε υπάρχει πιθανότητα επιτυχούς θεραπείας.
Όταν ένας κακοήθης όγκος ανακαλυφθεί πρώιμα και έγκαιρα, μπορεί να θεραπευτεί με ηπιότερα μέσα.

Πόσο αξιόπιστη είναι η μαστογραφία;
Η μαστογραφία θεωρείται η ασφαλέστερη μέθοδος προσυμπτωματικού ελέγχου, ωστόσο όπως κάθε ιατρική εξέταση από μόνη της πολλές φορές δεν είναι αρκετή. Για παράδειγμα:
Μερικές μορφές καρκίνου δύσκολα φαίνονται στις ακτινογραφίες ή δεν εντοπίζονται καθόλου στη μαστογραφία
Ο ακτινολόγος που θα αξιολογήσει την εξέταση, ανεξάρτητα από το πόσο έμπειρος είναι, μπορεί να μην εντοπίσει τον καρκίνο (γι’ αυτό και οι μαστογραφίες αξιολογούνται και από δεύτερο ακτινολόγο).
Για το λόγο αυτό σας συνιστούμε:
Το συμπληρωματικό έλεγχο του μαστού με υπερήχους ΚΑΘΕ ΧΡΟΝΟ.
Την ψηλάφηση των μαστών από έμπειρο κλινικό ιατρό ΚΑΘΕ ΧΡΟΝΟ.
Την ψηλάφηση των μαστών από εσάς την ίδια (αυτοεξέταση) ΚΑΘΕ ΜΗΝΑ. Στην περίπτωση που:
εντοπίσετε εξωτερικά ορατές παραμορφώσεις του δέρματος ή της θηλής του μαστού,
παρατηρήσετε αιμορραγία ή αποβολή υγρών από τη θηλή του μαστού,
ψηλαφίσετε κοιλώματα ή σκληρύνσεις ή όγκους του δέρματος ή νιώσετε πόνο,
ΕΠΙΚΟΙΝΩΝΗΣΤΕ ΑΜΕΣΩΣ ΜΕ ΤΟ ΓΙΑΤΡΟ ΣΑΣ.
ΠΡΙΝ ΠΡΟΣΕΛΘΕΤΕ ΣΤΟ ΚΕΝΤΡΟ
Μη χρησιμοποιήσετε πούδρα ή αποσμητικό την ημέρα της μαστογραφίας σας γιατί μπορεί να αλλοιωθεί το αποτέλεσμα της εξέτασης.
Φορέστε μπλούζα και φούστα ή παντελόνι, αντί φόρεμα.
ΑΦΟΥ ΠΡΟΣΕΛΘΕΤΕ ΣΤΟ ΚΕΝΤΡΟ
Ρωτήστε ελεύθερα ότι θέλετε σχετικά με τη μαστογραφία.
Όταν θα είστε έτοιμη και θα νιώθετε άνετα, ο/ η ακτινογράφος θα προχωρήσει στη λήψη ακτινογραφίας του κάθε μαστού ξεχωριστά.

Πώς διενεργείται η εξέταση και τι γίνεται μετά από αυτή;
Ο μαστογραφικός έλεγχος γίνεται από εξειδικευμένο προσωπικό και κάθε μαστογραφία αξιολογείται από δύο τουλάχιστον ιατρούς. Διαρκεί μόνο μερικά λεπτά, ενώ η πίεση στους μαστούς μόνο μερικά δευτερόλεπτα. Η δόση της ακτινοβολίας είναι ελάχιστη, οπότε και ο κίνδυνος για την υγεία είναι μηδαμινός. Τα αποτελέσματα θα σας σταλούν ταχυδρομικώς εντός ενός μηνός, ενώ οι μαστογραφίες σας θα αρχειοθετηθούν στο Κέντρο Μαστογραφίας για σκοπούς σύγκρισης με τις επόμενες μαστογραφίες σας.
Παρακαλούμε να δώσετε ιδιαίτερη σημασία στα εξής: Παρά τον ενδελεχή έλεγχο που γίνεται υπάρχει περίπτωση να χρειαστεί να κληθείτε ξανά για περαιτέρω αξιολόγηση. Αυτό δεν σημαίνει κατ’ ανάγκη την παρουσία καρκίνου. Μπορεί απλά να χρειάζονται και άλλες απεικονιστικές λήψεις, παρακέντηση ή υπερηχογράφημα. Στις περισσότερες περιπτώσεις αποδεικνύεται ότι δεν συντρέχουν λόγοι ανησυχίας και απλά σε δύο χρόνια θα λάβετε την επόμενη πρόσκληση για μαστογραφία.
Τι γίνεται αν χρειαστεί θεραπεία;
Στην περίπτωση αυτή, αφού λάβετε τα τελικά αποτελέσματα σας, θα επισκεφτείτε χειρουργό ο οποίος θα σας καθοδηγήσει σχετικά.

ΚΩΔΙΚΑΣ 4 ΣΗΜΕΙΩΝ ΠΟΥ ΠΡΕΠΕΙ ΝΑ ΘΥΜΑΣΤΕ
Να γνωρίζετε τη φυσιολογική όψη των μαστών σας.
Να κοιτάζετε και να ψηλαφείτε τους μαστούς σας.
Να γνωρίζετε τι ψάχνετε όταν κάνετε αυτοεξέταση (όγκους, πόνο, έκκριση από τη θηλή, οτιδήποτε άλλο που δεν σας φαίνεται φυσιολογικό).
Να ΜΗΝ ΠΑΡΑΜΕΛΕΙΤΕ την τακτική ιατρική κλινική ψηλάφηση και το υπερηχογράφημα των μαστών σας.